Kwittanza 2018: Eurojust Kumitat għall-Kontroll tal-Baġit Deċiżjoni tal-Parlament Ewropew tat-13 ta' Mejju 2020 dwar il-kwittanza għall-implimentazzjoni tal-baġit tal-Eurojust (li issa saret l-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust)) għas-sena finanzjarja 2018 (2019/2074(DEC)) Il-Parlament Ewropew, – wara li kkunsidra l-kontijiet annwali finali tal-Eurojust għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2019, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018, skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Eurojust fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0041/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra d-Deċiżjoni tal-Kunsill 2002/187/ĠAI tat-28 ta' Frar 2002 li tistabbilixxi l-Eurojust bil-għan li tiġi msaħħa l-ġlieda kontra l-kriminalità serja, u b'mod partikolari l-Artikolu 36 tagħha, – wara li kkunsidra r-Regolament (UE) Nru 2018/1727 tal-Parlament Ewropew u tal-Kunsill tal-14 ta' Novembru 2018 dwar l-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust) u li jissostitwixxi u jħassar id-Deċiżjoni tal-Kunsill 2002/187/ĠAI, u b'mod partikolari l-Artikolu 63 tiegħu, – wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għal-Libertajiet Ċivili, il-Ġustizzja u l-Intern, – wara li kkunsidra r-rapport tal-Kumitat għall-Kontroll tal-Baġit (A9-0048/2020), Jagħti l-kwittanza lid-Direttur Amministrattiv tal-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust) għall-implimentazzjoni tal-baġit tal-Eurojust għas-sena finanzjarja 2018; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Amministrattiv tal-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust), lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-13 ta' Mejju 2020 dwar l-għeluq tal-kontijiet tal-Eurojust (li issa saret l-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust)) għas-sena finanzjarja 2018 (2019/2074(DEC)) Il-Parlament Ewropew, – wara li kkunsidra l-kontijiet annwali finali tal-Eurojust għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità li fuqhom huma bbażati l-kontijiet, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Eurojust fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0041/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra d-Deċiżjoni tal-Kunsill 2002/187/ĠAI tat-28 ta' Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja, u b'mod partikolari l-Artikolu 36 tagħha, – wara li kkunsidra r-Regolament (UE) Nru 2018/1727 tal-Parlament Ewropew u tal-Kunsill tal-14 ta' Novembru 2018 dwar l-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust) u li jissostitwixxi u jħassar id-Deċiżjoni tal-Kunsill 2002/187/ĠAI, u b'mod partikolari l-Artikolu 63 tiegħu, – wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta' Settembru 2013 dwar regolament finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għal-Libertajiet Ċivili, il-Ġustizzja u l-Intern, – wara li kkunsidra r-rapport tal-Kumitat għall-Kontroll tal-Baġit (A9-0048/2020), Japprova l-għeluq tal-kontijiet tal-Eurojust għas-sena finanzjarja 2018 Jagħti istruzzjonijiet lill-President tiegħu biex jgħaddi din id-deċiżjoni lid-Direttur Amministrattiv tal-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust), lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tal-14 ta' Mejju 2020 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Eurojust (li issa saret l-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust)) għas-sena finanzjarja 2018 (2019/2074(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Eurojust għas-sena finanzjarja 2018, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għal-Libertajiet Ċivili, il-Ġustizzja u l-Intern, – wara li kkunsidra r-rapport tal-Kumitat għall-Kontroll tal-Baġit (A9-0048/2020), A. billi, skont ir-rapporti tad-dħul u tal-infiq tagħha, il-baġit finali tal-Eurojust għas-sena finanzjarja 2018 kien jammonta għal EUR 38 606 737, li jfisser tnaqqis ta' 20,71 % meta mqabbel mal-2017; billi t-tnaqqis fil-baġit huwa relatat mat-tnaqqis fil-ħtiġijiet baġitarji fit-titolu 2; billi l-baġit kollu tal-Eurojust ġej mill-baġit tal-Unjoni; B. billi l-Qorti tal-Awdituri ("il-Qorti"), fir-rapport tagħha dwar il-kontijiet annwali tal-Eurojust għas-sena finanzjarja 2018 ("ir-rapport tal-Qorti"), tistqarr li kisbet aċċertamenti raġonevoli li l-kontijiet annwali tal-Eurojust huma affidabbli u li t-tranżazzjonijiet ta' bażi huma legali u regolari; Ġestjoni baġitarja u finanzjarja Jinnota b'sodisfazzjon li l-isforzi ta' monitoraġġ baġitarju matul is-sena finanzjarja 2018 irriżultaw f'rata ta' implimentazzjoni tal-baġit ta' 99,94 %, li meta mqabbla mal-2017 tirrappreżenta tnaqqis żgħir ta' 0,03 %; jinnota li r-rata ta' eżekuzzjoni tal-approprjazzjonijiet ta' pagament kienet ta' 86,91 %, li tfisser żieda ta' 2,96 % meta mqabbla mal-2017; Prestazzjoni Jinnota b'sodisfazzjon li l-Eurojust tuża indikaturi ewlenin tal-prestazzjoni (KPIs) kwantitattivi u kwalitattivi biex tkejjel il-kisbiet tal-objettivi tagħha għall-attivitajiet annwali tagħha u l-impatt tagħhom, inklużi l-indikaturi tar-riżultat, l-indikaturi tal-attività/produzzjoni u l-indikaturi operazzjonali/tekniċi/operattivi, kif ukoll l-indikaturi ta' appoġġ/ġestjoni/governanza bil-għan li ttejjeb il-ġestjoni baġitarja tagħha; jinnota li l-Eurojust kienet kapaċi tkejjel u tivvaluta l-kisba ta' 98 mill-119-il KPIs (82 %) stabbiliti għall-2018, li minnhom 72 % tal-miri inizjali ntlaħqu jew inqabżu; jinnota li l-Eurojust introduċiet għadd ta' indikaturi ġodda fil-Programm ta' Ħidma Annwali tal-2018 li għalihom ma teżistix ċifra ta' referenza, u konsegwentement 15 % tal-KPIs ma setgħux jiġu vvalutati; jistieden lill-Eurojust tindirizza din il-kwistjoni u tiżgura li l-indikaturi kollha jkunu jistgħu jiġu vvalutati b'mod xieraq, u tirrapporta lill-awtorità ta' kwittanza dwar il-progress miksub sa Ġunju 2020; Jinnota li fl-2018 ġiet żviluppata t-Tieni Fażi tar-ristrutturar organizzattiv tal-Eurojust, li tipprevedi l-irfinar tal-funzjoni operattiva u t-tfassil mill-ġdid tas-servizzi amministrattivi u ta' appoġġ; Iħeġġeġ lill-Eurojust tkompli l-ħidma favur id-diġitalizzazzjoni tas-servizzi tagħha; Jilqa' l-fatt li l-Eurojust qed tkompli tiżviluppa kooperazzjoni operattiva b'saħħitha mal-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol) u ma' sħab oħra fil-qasam tal-ġustizzja u l-affarijiet interni, kif ukoll ma' pajjiżi terzi; jinnota li fl-2018, l-Eurojust nediet negozjati għal ftehim ta' kooperazzjoni mal-Aġenzija Ewropea għall-Gwardja tal-Fruntiera u tal-Kosta; jinnota li l-Eurojust ikkooperat ukoll mal-Uffiċċju Ewropew ta' Kontra l-Frodi u hija tħeġġeġ lill-awtoritajiet nazzjonali biex jikkunsidraw l-involviment taż-żewġ korpi fejn xieraq; u barra minn hekk iħeġġeġ lill-Eurojust tipparteċipa fi proċeduri ta' akkwist konġunti flimkien mal-Europol u mal-Aġenzija Ewropea għall-Mediċini; Jistieden lill-Europol teżamina l-possibbiltà li tikkondividi riżorsi għal kompiti f'oqsma ta' trikkib ma' aġenziji oħra b'attivitajiet simili; iħeġġeġ bil-qawwa lill-Eurojust biex b'mod attiv tipprova tikseb aktar kooperazzjoni u kooperazzjoni usa' mal-aġenziji kollha tal-Unjoni; Ifakkar il-fatt li l-għadd ta' każijiet ġodda kif ukoll in-numru ta' każijiet li għadhom għaddejjin (jiġifieri każijiet li jirrikjedu investigazzjonijiet kumplessi li jistgħu jdumu diversi snin) kiber matul dawn l-aħħar snin u li l-ammont ta' xogħol huwa mistenni li jiżdied aktar minħabba l-mandat il-ġdid li se jidħol fis-seħħ fi tmiem l-2019, b'kont meħud ukoll tar-riżorsi addizzjonali rikjesti biex l-Eurojust tkun tista' tappoġġja l-ħidma tal-Uffiċċju tal-Prosekutur Pubbliku Ewropew; jissottolinja li, apparti l-arresti, il-prosekuzzjonijiet ta' suċċess fl-oqsma ta' kriminalità serja transnazzjonali huma essenzjali għas-sigurtà taċ-ċittadini tal-Unjoni; ifakkar ukoll li fl-2018, kien hemm 17-il ċentru ta' koordinazzjoni, l-istess bħal fl-2017, xhieda tal-popolarità u l-utilità ta' din l-għodda operazzjonali; jisħaq li l-Eurojust twettaq rwol essenzjali fil-katina ta' sigurtà tal-Unjoni u li l-baġit tagħha għandu jikkorrispondi mal-kompiti u l-prijoritajiet tagħha bil-għan li tkun tista' twettaq il-mandat tagħha; għaldaqstant jinsab imħasseb ħafna dwar it-tnaqqis baġitarju qawwi propost mill-Kummissjoni għall-qafas finanzjarju pluriennali 2021-2027 li jista' jdgħajjef il-ħidma tal-Eurojust u b'hekk jippreżenta riskji għas-sigurtà fi ħdan l-Istati Membri; jitlob lill-Kumitat għal-Libertajiet Ċivili, il-Ġustizzja u l-Intern tal-Parlament biex jistieden lid-direttur amministrattiv tal-Eurojust jippreżenta l-ħtiġijiet ta' finanzjament fit-tul previsti tal-Eurojust, inkluż il-punt safejn il-kompiti futuri previsti jistgħu jiġu koperti minn kisbiet fl-effiċjenza, u wkoll li jindirizza l-lakuni operazzjonali li jirriżultaw minn finanzjament insuffiċjenti u l-impatt previst tagħhom fil-ġlieda kontra l-kriminalità transnazzjonali; Jilqa' l-adozzjoni mill-Kulleġġ ta' Strateġija u ta' pjan ta' azzjoni kontra l-frodi f'Novembru 2018; Jenfasizza r-riorganizzazzjoni tal-istruttura ta' governanza tal-Eurojust, li tinkludi s-separazzjoni ċara bejn kwistjonijiet eżekuttivi u operazzjonali, li tnediet fi tmiem l-2018 biex tinkiseb konformità mar-Regolament (UE) 2018/1727 (ir-Regolament dwar il-Eurojust il-ġdid), li daħal fis-seħħ f'Diċembru 2019; jinnota li l-proposta għall-implimentazzjoni tal-Qafas ta' Kontroll Intern rivedut kienet ippanjata li tiġi adottata sa tmiem l-2019, u implimentata sa tmiem l-2020; Politika dwar il-persunal Japprezza l-fatt li, fil-31 ta' Diċembru 2018, kien ġie eżegwit 99,04 % tat-tabella tal-persunal, u li kienu nħatru 207 aġent temporanju mill-209 awtorizzati mill-baġit tal-Unjoni, (meta mqabbla mal-208 post tax-xogħol awtorizzati fl-2017); jinnota li, barra minn hekk, 15-il aġent kuntrattwali u 16-il espert nazzjonali sekondati ħadmu għall-Eurojust fl-2018; Jinnota bi tħassib li ċ-ċifri rrapportati għall-bilanċ bejn il-ġeneri tajjeb fl-ambitu tal-Bord Eżekuttiv għall-2018 huma 20 membru ta' sess maskili u 8 membri ta' sess femminili; Jinnota b'apprezzament li, wara s-suġġeriment tal-Qorti mis-snin preċedenti, il-Eurojust ilha, sa minn Ġunju 2019, tirreklama l-postijiet tax-xogħol battala fuq is-sit web tal-Uffiċċju Ewropew għas-Selezzjoni tal-Persunal, bl-użu tal-possibbiltà li tippubblika t-titli ta' tali postijiet tax-xogħol battala fil-lingwi uffiċjali kollha tal-Unjoni b'link għat-test sħiħ bl-Ingliż biss; iħeġġeġ lill-Eurojust, li f'dak li jirrigwarda l-persunal ta' grad inferjuri, tikkunsidra l-possibbiltà li tikkondividi persunal u riżorsi ma' aġenziji oħrajn tal-Unjoni; Jinnota b'sodisfazzjon li, fid-dawl tal-kummenti tal-awtorità ta' kwittanza, il-Eurojust se tikkunsidra l-adozzjoni ta' strateġija dwar id-drittijiet fundamentali, li tinkludi referenza għad-drittijiet fundamentali f'kodiċi ta' kondotta li jista' jiddefinixxi d-dmirijiet tal-persunal tagħha u t-taħriġ għall-persunal, u ser tagħmel dan f'konsultazzjoni mal-Kummissjoni u ma' aġenziji oħra tal-Unjoni bil-għan li jiġi garantit approċċ ikkoordinat; Jinnota li, skont ir-rapport tal-Qorti, matul il-proċedura ta' akkwist negozjata, il-Eurojust iffirmat kuntratt qafas tal-IT ma' kumpanija li pprovdiet l-istess servizz taħt kuntratt qafas preċedenti, mingħajr ma ppubblikat l-avviż ta' kuntratt minn qabel; jinnota li l-pagamenti kollha li saru taħt dak il-kuntratt qafas u l-kuntratti speċifiċi relatati kollha huma irregolari u li proċedura simplifikata hija aċċettabbli biss f'ċirkostanzi speċifiċi li ma ġewx sostanzjati mill-Eurojust; jirrikonoxxi li, skont ir-risposta tal-Eurojust, il-proċedura nnegozjata saret abbażi tal-punt (f) tat-tieni subparagrafu tal-Artikolu 134(l) tar-Regolament Delegat (UE) Nru 1268/2012, li jippermetti l-użu ta' din il-proċedura meta bidla tal-fornitur tkun tirriżulta f'inkompatibbiltà jew f'diffikultajiet tekniċi sproporzjonati fit-tħaddim u l-manutenzjoni, u kien għalhekk li dik is-soluzzjoni tqieset l-aktar waħda kosteffettiva; jistieden lill-Eurojust tiżgura konformità mar-regoli tal-akkwist pubbliku; Prevenzjoni u ġestjoni tal-kunflitti ta' interess, trasparenza u demokrazija Japprezza l-miżuri eżistenti tal-Eurojust u l-isforzi kontinwi tagħha biex tiżgura t-trasparenza, il-prevenzjoni u l-ġestjoni tal-kunflitti ta' interessi; jinnota li l-Eurojust adottat id-Deċiżjoni tal-Kulleġġ 2019-02 dwar il-linji gwida tal-Eurojust dwar l-iżvelar ta' informazzjoni protetta, li japplikaw għall-persunal kollu; jinnota li, skont il-Eurojust, it-taħriġ dwar dawn regoli ġie pprovdut matul l-2019, kif meħtieġ; Jilqa' l-fatt, li fid-dawl tal-osservazzjonijiet tal-awtorità ta' kwittanza, il-pubblikazzjoni tad-dikjarazzjonijiet ta' interessi fl-abbozz ta' Kodiċi ta' Etika għall-Kulleġġ tal-Eurojust attwalment qiegħda tiġi indirizzata mit-tim tal-proġett dwar ir-Regoli ta' Proċedura; jinnota li għalissa l-Eurojust ippubblikat id-dikjarazzjonijiet ta' nuqqas ta' kunflitti ta' interessi; jistieden lill-Eurojust tippubblika wkoll is-CVs tal-membri tal-Bord Eżekuttiv u tat-tmexxija eżekuttiva tagħha; jinnota li l-Eurojust adottat l-istrateġija aġġornata kontra l-frodi permezz tad-Deċiżjoni tal-Kulleġġ 2018-19 tas-6 ta' Novembru 2018; Jinnota li s-Servizz tal-Awditjar Intern (IAS), fil-qafas tal-Pjan ta' Awditjar Strateġiku Intern tiegħu 2018-2020 għall-Eurojust fl-2018, ħareġ sitt rakkomandazzjonijiet pendenti mill-awditu dwar il-"Monitoraġġ u r-Rapportar/Elementi Kostitwenti ta' Aċċertament", b'ħamsa minnhom jiġu konklużi mill-Eurojust; jinnota b'sodisfazzjon li l-politika ta' ġestjoni tar-riskju tal-Eurojust ġiet adottata fl-2018, u li fl-2019 se jiġu żviluppati l-pjan ta' implimentazzjoni u r-reġistru tar-riskji, u implimentati sa mill-2020; Kummenti oħrajn Jirrikonoxxi li, wara t-tmiem b'suċċess taċ-ċaqliqa lejn il-bini l-ġdid tagħha f'Ġunju 2017, ir-riport ta' EUR 2 339 809 ikkonċerna, b'mod predominanti, l-ispejjeż li se jiġu fatturati b'mod retroattiv mill-Istat Ospitanti fl-2018; jinnota, barra minn hekk, li fl-2018, twasslu u tħallsu l-impenji riportati kollha, ħlief EUR 73 000, u l-parti l-aktar sinifikanti ta' dak l-ammont kienet relatata mat-tibdiliet ppjanati li ma ġewx eżegwiti mill-Istat Ospitanti; Jistieden lill-Eurojust tiffoka fuq it-tixrid tar-riżultati tar-riċerka tagħha mal-pubbliku, u tikkomunika mal-pubbliku permezz tal-midja soċjali u mezzi oħra tal-midja; Jirreferi, rigward kummenti oħrajn ta' natura orizzontali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu tal-14 ta' Mejju 2020 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2020-0097_MT.docx